Author: MKSR
Last saved by: sulik

N á v r h                                                                  

ZÁKON
z .........................2004,
      ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov

Národná rada Slovenskej republiky sa uzniesla na tomto zákone:

Čl. I                                                                   

Zákon č. 416/2002 Z. z. o navrátení nezákonne vyvezených kultúrnych predmetov sa mení a dopĺňa takto:

1.	V § 2 ods. 1 písmená a) až c) znejú:

“a) patrí do niektorej z kategórií kultúrnych predmetov uvedených v prílohe č. 1; veci
     začlenené v kategóriách 3 až 8, 10, 11, 13 až 15 prílohy č. 1 sú kultúrnymi predmetmi, ak   
     ich trhová cena zodpovedá príslušnému finančnému limitu alebo ho prevyšuje,
b) je predmetom verejnej zbierky v múzeu, galérii alebo knižnici, alebo
c) je predmetom inventára cirkvi alebo náboženskej spoločnosti.^1)“.

2.   Doterajší text § 8 sa označuje ako odsek 1 a dopĺňa sa odsekmi 2 a 3, ktoré znejú:

„(2) Návrh podľa odseku 1 možno podať v lehote do 1 roka odo dňa, keď sa  žiadajúci štát dozvedel, kde sa nezákonne vyvezený kultúrny predmet nachádza a kto je jeho vlastníkom alebo držiteľom, najneskôr však v lehote do 30 rokov odo dňa, keď bol kultúrny predmet z územia žiadajúceho štátu nezákonne vyvezený. Ak ide o kultúrny predmet podľa § 2 ods. 1 písm. b) a c), možno návrh podľa odseku 1 podať v lehote do 75 rokov odo dňa jeho nezákonného vývozu z územia žiadajúceho štátu.

(3) Ministerstvo informuje o podaní návrhu na začatie súdneho konania príslušné ústredné orgány ostatných členských štátov bezodkladne po tom, ako ho ústredný orgán žiadajúceho štátu o tomto návrhu upovedomí.“.

3.	V § 11 ods. 3 sa vypúšťajú slová: „a súčasne informuje o podaní návrhu príslušné ústredné orgány členských štátov“.

4.	§ 14 sa vypúšťa.

5.   V § 16 ods. 1 písm. b) sa slová „do úschovy“ nahrádzajú slovami „na obhliadku“.

6.   V § 17 sa za odsek 1 vkladá nový odsek 2, ktorý znie:

„(2) Splnenie podmienok finančného limitu pri kultúrnych predmetoch podľa § 2 ods. 1 písm. a) sa posudzuje pri podaní žiadosti o vyhľadanie kultúrneho predmetu na základe jeho trhovej ceny v požiadanom štáte.“. 

Doterajšie odseky 2 a 3 sa označujú ako odseky 3 a 4.

7.	Za § 17 sa vkladá § 17a, ktorý vrátane nadpisu nad paragrafom znie:

„Záverečné ustanovenia
§ 17a
Týmto zákonom sa preberá právny akt Európskych spoločenstiev a  Európskej únie uvedený v prílohe č. 2.“.

8.	Doterajšia príloha sa označuje ako príloha č. 1 a nahrádza sa týmto znením: 

„Príloha č. 1 k zákonu č. 416/2002 Z. z.  

Kategórie, do ktorých sú začlenené veci ako kultúrne predmety
podľa § 2 ods. 1 písm. a) tohto zákona a finančné limity uplatniteľné na niektoré z nich

Kategória

1. Archeologické predmety staršie ako 100 rokov, 
    ktoré pochádzajú z:
    – vykopávok a nálezov na zemi alebo pod 
       vodou,
    – archeologických nálezísk,
    – archeologických zbierok.

 2. Prvky, ktoré sú integrálnou súčasťou
     umeleckých, historických alebo náboženských  
     pamiatok, ktoré boli rozobrané a ktoré sú  
     staršie ako 100 rokov.

 3. Obrazy a maľby s výnimkou tých, ktoré 
     patria do kategórie 4 alebo 5, vytvorené 
     ručne na akomkoľvek podklade a akoukoľvek 
     technikou, ktoré sú staršie ako 50 rokov      
     a nepatria ich tvorcom.

 4. Akvarely, gvaše a pastely vytvorené ručne    
     na akomkoľvek podklade, ktoré sú staršie  
     ako 50 rokov a nepatria ich tvorcom.

 5. Mozaiky vytvorené ručne z akéhokoľvek 
     materiálu s výnimkou tých, ktoré patria do 
     kategórie 1 alebo 2, a kresby vytvorené ručne 
     na akomkoľvek podklade a akoukoľvek 
     technikou, ktoré sú staršie ako 50 rokov 
     a nepatria ich tvorcom. 

 6. Originály rytín, grafík, sieťotlačí a litografií  
     s ich príslušnými štočkami a originály
     plagátov, ktoré sú staršie ako 50 rokov 
     a nepatria ich tvorcom.
    
 7. Originály sôch alebo plastík a kópie vytvorené  
     rovnakým postupom ako originál, ktoré sú  
     staršie ako 50 rokov a nepatria ich tvorcom  
     s výnimkou tých, ktoré patria do kategórie 1.

 8. Fotografie, filmy a ich negatívy, ktoré sú 
     staršie ako 50 rokov a nepatria ich tvorcom.

 9. Inkunábuly a rukopisy vrátane máp 
     a hudobných partitúr, jednotlivo alebo 
     v rámci zbierok, ktoré sú staršie ako 
     50 rokov a nepatria ich tvorcom.

10. Knihy staršie ako 100 rokov, jednotlivo 
      alebo v rámci zbierok.

11. Tlačené mapy staršie ako 200 rokov.

12. Archívne dokumenty akéhokoľvek druhu       
      na akomkoľvek nosiči. 
      
13. a) Zbierky a exempláre zo zoologických,
          botanických, mineralogických alebo    
          anatomických zbierok,
      b) Zbierky historického, paleontologického, 
          etnografického alebo numizmatického 
          významu.
       
14. Dopravné prostriedky staršie ako 75 rokov.

15. Akékoľvek iné starožitné predmety 
      nezahrnuté do kategórií 1 až 14 staršie 
      ako 50 rokov.

Trhová cena kultúrneho predmetu

Akákoľvek cena

Akákoľvek cena

Finančný limit: 150 000,– EUR

Finančný limit:  30 000,– EUR

Finančný limit:  15 000,– EUR

Finančný limit:  15 000,– EUR

Finančný limit:  50 000,– EUR

Finančný limit:  15 000,– EUR

Akákoľvek cena

Finančný limit:  50 000,– EUR

Finančný limit:  15 000,– EUR

Akákoľvek cena

Finančný limit: 50 000,– EUR

Finančný limit:  50 000,– EUR

    Finančný limit:  50 000,– EUR.“.

9.	Za prílohu č. 1 sa dopĺňa príloha č. 2, ktorá znie:

         „Príloha č. 2 k zákonu č. 416/2002 Z. z.  

Zoznam preberaných právnych aktov Európskych spoločenstiev a Európskej únie

Smernica Rady 93/7/EHS zo dňa 15. marca 1993 o navrátení predmetov kultúrnej hodnoty nezákonne vyvezených z územia členského štátu (Úradný vestník Európskych spoločenstiev  L 074, 27.03.1993) v znení smernice Európskeho parlamentu a Rady 96/100/ES zo dňa 17. februára 1997 (Úradný vestník Európskych spoločenstiev  L 060, 01.03.1997) a smernice Európskeho parlamentu a Rady 2001/38/ES zo dňa 5. júna 2001 (Úradný vestník Európskych spoločenstiev  L 187, 10.07.2001).“.

Čl. II

Tento zákon nadobúda účinnosť 1. augusta 2004.